Brannfakkel fra norsk fotballtopp: – Få bort gråtingen

Den tårevåte Champions League-finalen startet en debatt i sosiale medier.

Mohamed Salah gråt da han innså at drømmen om å avgjøre Champions League-finalen var knust. REUTERS

27. mai 2018 15:17 Sist oppdatert 27. mai 2018

Champions League-finalen mellom Real Madrid og Liverpool var en berg-og-dal-bane av følelser.

Allerede i første omgang rant tårene.

Både Mohamed Salah og Dani Carvajal ble skadet. Begge var sønderknust og gikk gråtende av banen.

Ikke bare røk resten av finalen. De risikerer også å gå glipp av VM i Russland.

På Twitter kom Thomas Berntsen, sportssjef for Sarpsborg 08, med følgende brannfakkel:

– Er det bare jeg som er kald som person, eller er vi enige om at vi må få bort grining hos spillere som forlater banen?

HVA MENER DU? Se Dani Carvajal gå gråtende av banen her:

– De som er enige, kommer fra andre idretter

Utspillet skapte massiv debatt i sosiale medier. Berntsen fikk både støtte og kritikk.

Når Aftenposten tar kontakt søndag morgen, forklarer Sarpsborg-sjefen at han ikke ønsker å utdype Twitter-meldingen.

– Men mente du det du skrev, eller skrev du det for å provosere?

– Når jeg skriver på Twitter, er det alltid en blanding, sier Berntsen.

Sarpsborg 08-sportssjef Thomas Berntsen starten en stor diskusjon på Twitter lørdag kveld. Tema: Gråter fotballspillere for mye? NTB scanpix

Han har registrert at Twitter-meldingen skapte reaksjoner, men vil altså ikke ta del i debatten videre. Etter kampen oppsummerte han imidlertid reaksjonene slik:

– Registrerer at Twitter støtter griningen stort sett, men de som er «på mitt lag» stort sett kommer fra andre idretter enn fotball, skrev Berntsen i en Twitter-melding.

I natt fikk Mohamed Salah gode nyheter om skaden. Les mer her.

Ian Burchnall er uenig

Blant dem som støttet Berntsen, var nemlig ishockeyprofilen Mats Rosseli Olsen. «Enig med deg», skrev landslagsspilleren på Twitter.

Berntsen fikk imidlertid også motstand. Flere tok til orde for at gråtingen på fotballbanen må være greit, deriblant tidligere Viking-trener Ian Burchnall.

– Jeg kjenner Thomas godt. Jeg ville bare tulle litt med ham, sier Burchnall muntert dagen etter.

Her går Real Madrid-back Dani Carvajal gråtende av banen under Champions League-finalen mot Liverpool. AP

Så tar Burchnall en mer alvorlig tone, og forklarer hvorfor han er uenig med Berntsen.

– Som fotballtrener liker jeg spillere som viser følelser. Det viser at fotballen betyr noe for dem. Jeg vil jo ikke at de skal gråte hver gang de blir byttet ut. Men hvis man tenker på konteksten av en så stor kamp (Champions League-finale, journ.anm.), er det klart at det ikke er noe problem, sier Burchnall – som er hentet inn som vikar i Hødds trenerteam i sommer.

Ian Burchnall skjønner godt at spillerne begynte å gråte i Champions League-finalen. NTB scanpix

Dette mener NISO-lederen

Tidligere eliteseriespiller Joachim Walltin er leder i idrettsutøvernes fagforbund NISO. Gjennom den rollen er Walltin opptatt av å rette oppmerksomheten mot fotballspillernes psykiske helse.

NISO-lederen er klokkeklar på at det må være akseptert å gråte på banen.

– Idrett og fotball skal være følelser og engasjement, sier han.

NISO-leder Joachim Walltin. NTB scanpix

Han understreker imidlertid at NISOs medlemsmasse trolig har delte meninger om temaet. Walltin minner om at det er vanskelig å sette seg inn i hvilke følelser en Champions League-finale setter i sving.

– Det er ikke mange nordmenn som har opplevd det. De som har spilt på det nivået, skjønner nok hvor tungt det er å gå glipp av en finale.

Én av dem, John Arne Riise, kommenterte Berntsens Twitter-melding lørdag. «Det er du som er kald», var dommen fra Riise.

Her har vi samlet noen av de andre synspunktene: